GiliGold/VAD_KnessetCorpus huggingface dataset:
איתן ברושי: אני רוצה לסגור את הדיון הזה ב רוח חיובית.
איתן ברושי: אני אומר שאם רוצים לבדוק את המגרשים הלא מתוכננים, שזה תירוץ כל הסיפור הזה, הם בתוך קו כחול, זה לא שטחים חקלאיים, זה שטחים שנועדו לבניה בתוך החצר של הקיבוץ.
איתן ברושי: וזה שלא תוכננו, זה עניין לא עקרוני אלא עניין שבתוך קיבוץ שיש לו 200 מגרשים חלק תוכננו, אני לא רוצה להאריך.
איתן ברושי: זה לא אדמות שהופכים אותם מחיטה שמפסידה לבתים שמוכרים.
שלי יחימוביץ': איתן תסיים את הדיון.
איתן ברושי: לסיכום אני קורא לעדיאל ולמינהל ביוזמתך, לפי דעתי לחזור ולומר שהוועדה שאם היא לא מסיימת את פעולתה, היא מתעסקת רק במגרשים הלא מתוכננים ושלא מפריעים לקדם מחצית מה-60 קיבוצים, אין להם מגרשים לא מתוכננים.
איתן ברושי: אבל החברים יושבים שם על סיכות באי ודאות.
509: - - - עד ראש השנה.
שלי יחימוביץ': אני מבקשת, מעכשיו רק היוזמים סוגרים את הדיון.
איתן ברושי: אני מאלה שחתמו, חלק מחבריי התנגדו, עדיאל יודע על האופציה של זמן הביניים, כדי באמת לאפשר את הבניה עד קבלת ההחלטות.
איתן ברושי: אבל אי אפשר לבנות בית בלי לדעת מהו ערך הקרקע וכמה הוא יעלה, וזה היה פתרון ביניים, הופכים אותו לפתרון של קבע.
איתן ברושי: אם זה היה פתרון ביניים והמינהל היה אומר "אני מתחייב עוד חודש, עוד שנה" אבל הם גוררים את זה שנים.
איתן ברושי: לקחו את הזמן ביניים שאני המצאתי אותו, בניגוד לחלק מחבריי, חלק הוצאת מפה מקודם, ועכשיו אומרים לך "תבנה בזמן ביניים".
איתן ברושי: מי עוד אומרים לו את זה?
איתן ברושי: לכן אני מבקש ממך שלי - - -
שלי יחימוביץ': הבנתי את הבקשה שלך.
שלי יחימוביץ': אתה רוצה שמנהל הרשות בעצם יאמר שהוא בודק את חלופת האגודה, אתה מסתפק בזה שהוא בודק את חלופת האגודה לא באופן גורף אלא רק לגבי קרקע לא מתוכננת.
בצלאל סמוטריץ': זה משחרר את כל אלה שאין להם קרקעות לא מתוכננות.
איתן ברושי: אוקיי, שייאמר לפרוטוקול.
שלי יחימוביץ': זאת הבקשה שלך.
איתן ברושי: ואז אני אוכל לסגת מהבקשה לשינוי.
בצלאל סמוטריץ': קודם כל תנוח דעתך עדיאל, אם כל מי שחבר הכנסת ברושי היה קורא לו להתפטר, היה מתפטר, היינו מחסלים את כל השירות הציבורי.
בצלאל סמוטריץ': יכול להיות שזה לא רע לרענן מדי פעם, נדמה לי שגם אני הייתי אמור להתפטר - - -
שלי יחימוביץ': וגם הח"כים של המחנ"צ.
שלי יחימוביץ': אל תגזים - - -
בצלאל סמוטריץ': אין כמוך איתן.
בצלאל סמוטריץ': תראה עדיאל, אמרה נכון יו"ר הוועדה וזה לא רע איש ציבור בטח במעמדך, לגיטימי, במעמדך הרם, זה בסדר גמור, אתה יודע שיש לי הערכה רבה לפועלך, לגיטימי שתהיה לו עמדה.
בצלאל סמוטריץ': מקצועית אגב.
בצלאל סמוטריץ': אני לא קורא לזה אג'נדה אישית.
בצלאל סמוטריץ': יש לו עמדה מקצועית על איך נכון לנהל את המערכת שהוא עומד בראשה.
בצלאל סמוטריץ': יחד עם זה צריך לזכור שביחס לחלופת האגודה היו שתי החלטות מועצה, ובסוף גם אתה כפקיד ציבור כפוף לאותן החלטות מועצה.
בצלאל סמוטריץ': נדמה לי שקשה לברוח מהתחושה שעובדתית מכיוון שלך, ולאנשי המקצוע שאיתך יש תפיסת עולם מקצועית ששונה משתי ההחלטות שנחתמו על ידי שני שרי אוצר - - -
איתן ברושי: גם בג"צ.
בצלאל סמוטריץ': אתה יודע שבג"צ ואני זה לא סיפור אהבה גדול, תרשה לי לבנו תעל המערכת הדמוקרטית שלנו.
בצלאל סמוטריץ': אותה מועצה שהיא הסוברנית לקבל את ההחלטות בעניין הזה, ועוד פעם, לגיטימי שגם תנסה לשנות את החלטה ולשכנע את חברי המועצה ואת השרים הרלבנטיים, זה בסדר גמור.
בצלאל סמוטריץ': כל עוד זה לא קרה, אני חושב שאתה מחויב לבצע את החלטות המועצה וצריך לבצע את זה מהר ויעיל וזה לוקח לאט מדי.
בצלאל סמוטריץ': המערכות הן בירוקרטיות ועדיין זה יכול ללכת מהר יותר, אני רק אומר מילה אחת ושומר לעצמי גם את הזכות, אני חושב שאתה לא צודק בתפיסה שלך ביחס לניהול הקרקע, גם אידיאולוגית כמו שנאמר כאן, אני רואה ערך, החברה הקיבוצית השיתופית לא מתאימה לכולם, אני לא הייתי מסוגל לשרוד בה ועדיין אני חושב שהיא מציגה ערך.
שלי יחימוביץ': השאלה אם היא הייתה שורדת אותך.
בצלאל סמוטריץ': זו גם שאלה.
בצלאל סמוטריץ': אבל היא בוודאי, יש בה ערך בעיני ערכי, חינוכי, חברתי גדול וכמדינה, שוב, אני מסתכל על המערכת, - - - אחד את השני, יש לנו הרבה מאוד ערים, וטוב שיש גם מערכות כאלה, אני חושב שהקיבוץ ינהל את הקרקע שלו הכי טוב, פתח סוגריים, לא ראיתי את המדינה מנהלת נכון כמעט שום דבר שהיא צריכה לנהל, ובטח לא את הקרקע שלה, ואני חושב שזה היה הרציונל לאותן שתי החלטות מועצה שהתקבלו.
בצלאל סמוטריץ': אז נדמה לי שמן הראוי, שוב, ככל שההחלטות האלה בתוקף לממש אותן, לקיים אותן הכי מהר שאפשר.
בצלאל סמוטריץ': אם תצליח לשכנע וישנו את ההחלטה, גם זה יהיה לגיטימי.
בצלאל סמוטריץ': אני רוצה לומר גבירתי יושבת הראש משפט אחד, סוג של מחאה.
בצלאל סמוטריץ': היה אמור להיות כאן דיון שנקבע לשעה 12:00 שהיה לי מאוד חשוב להשתתף גם בו.
בצלאל סמוטריץ': הפכת את סדר הדברים בלי להודיע.
בצלאל סמוטריץ': נכון לאתמול עוד בסדר היום הופיע ב-12:00 הדיון על המעקב אחרי הרפורמה, היה לי מאוד חשוב להיות בו, באתי במיוחד לשני הדיונים האלה מקדומים, כמעט שעתיים נסיעה, ואני יורד מכאן למרכז.
קריאה: היית גר במרכז הארץ לא הייתה בעיה.
שלי יחימוביץ': טוב חברים, צריך לסיים.
בצלאל סמוטריץ': שלי, אני אצפה בדיון ואראה מה היה בו ואבדוק מה הסעד שאני מבקש מהוועדה, אבל אני חושב שזה לא פייר.
בצלאל סמוטריץ': אני חבר ועדה והיו לוחות זמנים, שום מודעה שום כלום, ידעתי שהדיון ב-12:00, לא בסדר שנמנע ממני להשתתף בו.
שלי יחימוביץ': אני רוצה לשאול אותך, הייתה כאן פניה ספציפית מאוד מאוד קונקרטית.
שלי יחימוביץ': קודם כל הובן שחלופת האגודה, אתה לא מאוהב בה.
שלי יחימוביץ': בוא נגיד בלשון המעטה.
שלי יחימוביץ': הייתה כאן בקשה ספציפית, כיון שהבעת הסתייגות, אמרת שאי אפשר להחיל את חלופת הוועדה על קרקעות לא מתוכננות - - -
עדיאל שומרון: כרגע זו החלטת הוועדה.
שלי יחימוביץ': הייתה כאן פניה כן להפשיר ולאפשר ולשחרר את חלופת האגודה לגבי קרקע מתוכננת.
שלי יחימוביץ': אני פשוט מתרגמת את מה שיוזמי הדיון רוצים.
קריאה: ולהגביל את דיון הוועדה - - -
שלי יחימוביץ': זה מקובל עליך?
עדיאל שומרון: אמרתי בתחילת דבריי ואני שב ואומר.
עדיאל שומרון: עמדתנו המקצועית לא רלבנטית, אנחנו מחויבים להחלטות המועצה, אני הראשון שאשמח לעדכן את הוועדה, את התנועה הקיבוצית וגם את ועדת הפנים על ההשלמה של העסקה הראשונה, ולדעתי זה הולך לקרות יחסית בזמן קרוב.
עדיאל שומרון: כניסת הציר הראשונה תמיד יותר קשה, ואתם חקלאים, זה כמו לחרוש את התלם הראשון.
509: וה - - -
שלי יחימוביץ': לא, אין שאלות יותר.
עדיאל שומרון: לכן אני בהחלט מקבל וגם אמרתי את זה לפני שהתבקשתי, שאנחנו פועלים בהתאם להחלטות המועצה ובהנחיות היועץ המשפטי והמשנה ליועץ המשפטי ולא נעצר שום דבר, והוא יתקדם.
בצלאל סמוטריץ': אתה מנחה את - - - לקדם את ה-30 קיבוצים?
עדיאל שומרון: תגיד את זה לפרוטוקול, אתה לא אומר.
עדיאל שומרון: "אני מורה לאנשיי לקדם את העסקאות".
שלי יחימוביץ': - - - את המילים שלו.
בצלאל סמוטריץ': אבל זה מה שאנחנו מבקשים לשמוע.
עדיאל שומרון: זה הנחיה שהאנשים קיבלו כל הזמן, אין לי סמכות אפילו להנחות אחרת, אנחנו מחויבים להחלטות המועצה, ואני אומר, אני עושה אצלי דיונים ברמה האישית, למרות שלא בהכרח אני כמנהל הרשות צריך להתעסק בעסקה הספציפית כי חשוב לי לקדם את זה.
עדיאל שומרון: ביחס לוועדה, מה שאמר חבר הכנסת ברושי, הוועדה מונתה בהחלטת מועצה, יש כתב מינוי שחתום עליו שר האוצר שהגדיר את סמכויותיה ותפקידיה.
איתן ברושי: אבל אתה הובלת את ההחלטה.
שלי יחימוביץ': איתן די, אני מבקשת לסיים את הדיון, יש לי עוד שני דברים להגיד ולשאול ובזה נסיים.
עדיאל שומרון: אני לא יכול לשנות את ההחלטה ואת כתב המינוי, מה שאני כן יכול להגיד, וזה דבר נוסף שאנחנו רוצים לעשות, זה לסיים את דיוני הוועדה כמה שיותר מהר ושהוודאות תהיה יותר גדולה.
עדיאל שומרון: מאחר ואנחנו משתפים את הציבור, קבענו דיון אחד ויש לנו עוד דיון אחד שבו יישמעו כל האנשים שפנו לוועדה ומיד אחר כך נתכנס ונקבל את ההמלצות שלה יוגשו למועצה כמה שיותר מהר, זה מה שאני יכול לעשות.
אריאל צבי: אני.
אריאל צבי: ממשרד המשפטים.
שלי יחימוביץ': בוא תגיד תובנה שלך על הדיון הזה, בקצרה רבה לסיום.
אריאל צבי: אני מתחבר למה שאמר מנהל הרשות.
אריאל צבי: החלטת המועצה להקים את הצוות כפי שאנחנו רואים אותה התקבלה כדין, לא ראינו מקום להגיד שיש פה משהו שהוא לא בסמכות.
אריאל צבי: כמו שאמר מנהל הרשות, כתב המינוי מדבר על בחינת כלל ההסדרים שמפורטים בהחלטה, זכותה של המועצה כמי שקובעת את המדיניות לבחון את המדיניות הזאת מחדש.
אריאל צבי: מה שהבהרנו לחבר הכנסת ברושי גם בכתב וגם בעל פה מספר פעמים זה שאם המועצה תמצא לנכון לשנות בעתיד את ההסדרים שקבועים היום ביחס לחלופת האגודה, אז בהתאם לכללי המשפט המינהלי ואנחנו לא ממציאים פה את הגלגל מחדש, השינוי לא יחול כמות שהוא לגבי קיבוצים שהצטרפו להסדר הנוכחי ובהקשר הזה אין לנו עמדה להביע, אנחנו - - - למה שימליץ הצוות.
בצלאל סמוטריץ': אריאל אבל השאלה האם לכן לא מצרפים את הקיבוצים ומעכבים את התהליך כדי שזה לא יחול עליהם.
שלי יחימוביץ': בצלאל, אנחנו חייבים לסיים את הדיון.
שלי יחימוביץ': אני רוצה להגיד משהו לסיום.
אריאל צבי: אני עוד שניה, אענה.
אריאל צבי: חבר הכנסת סמוטריץ, כמו שאמר מנהל המינהל ואמרתי גם מקודם, החלטת המועצה הנוכחית כבר אומרת היום ומנחה את הרשות לטפל בבקשות לרכישת זכויות המגורים ביחידות דיור מתוכננות, זאת אומרת שגם בהנחיית המועצה אין עיכוב כזה.
בצלאל סמוטריץ': אבל השאלה אם אתה לא יכול לקבוע שמי שהגיש את הבקשה להצטרף, הוא נכנס פנימה אל תוך הדלת, גם אם זה לא יחכה כי הם יכולים למשוך את זה עכשיו עשר שנים לחתימה ובינתיים - - -
אריאל צבי: אני לא יכול להביע עכשיו עמדה לגבי מתי בדיוק יחולו, אם יהיו בכלל הוראות מעבר כי אנחנו עוד לא יודעים מה היה.
בצלאל סמוטריץ': פה קבור הכלב, צריך להבין.
בצלאל סמוטריץ': זה העניין.
קריאה: בהחלטה האחרונה לא נרשמו בכלל הוראות מעבר.
שלי יחימוביץ': אני מסיימת את הדיון.
שלי יחימוביץ': אני רק רוצה לשאול ולומר דבר אחד, והוא כבר מאחורי הדיון הזה.
שלי יחימוביץ': ניר, אתה בשעתו סיפרת לי שיש ניסיונות לשבת ולקיים שיח משותף ומעמיק עם הקשת המזרחית, התנועה המזרחית עם הקשת הקיבוצית וגם אמרת נדמה לי שיוסי מנסה לסייע בתיווך הזה ואני חייבת להגיד שזה בא ממקום מאוד אישי כי אני גם מזדהה מאוד עם ערכי הציונות הסוציאליסטית של התנועה הקיבוצית וגם מזדהה מאוד עם האג'נדה של הקשת המזרחית, של צדק חלוקתי, של שיח זהותי לגיטימי, של דיכוי המזרחים במדינה, כל הדברים האלה מדברים אלי ואני ייצור כלאיים שחי עם כל האידיאולוגיות האלה ביחד וזה ממש מכאיב לי לראות את הנתק ואת העוינות בין שתי הקבוצות האלה שיש להן כל כך הרבה במשותף, למרות הכל.
ניר מאיר: אני שמח לענות.
ניר מאיר: היו שני דיונים שאני פתחתי בהם כשנבחרתי להיות מזכ"ל, אחד מול יוסי וצוותו עם צוות יותר מורחב, והשני עם חבר'ה ממחאת השכונות.
ניר מאיר: הם הגיעו אלי למשרד- - -
שלי יחימוביץ': מה זה מחאת השכונות?
ניר מאיר: כפר שלם וליפתא.
ניר מאיר: הגיעו אלי למשרד, מיפינו את העניין, זיהינו שאנחנו נפגעים של אותה תופעה ושהפתרון שלנו אותו פתרון וקבענו פגישת המשך.
ניר מאיר: לפני פגישת ההמשך הם קיבלו טלפון "שלא תעזו להגיע" ושם זה נגמר.
ניר מאיר: זה אני שואל אתכם ממי.
יוסי יונה: לא הצוות שלי.
ניר מאיר: לא הצוות שלך.
ניר מאיר: העבודה מול הצוות של יוסי נקטעה בגלל סיבות טכניות ומבחינתי היא יכולה להמשיך.
שלי יחימוביץ': יוסי אתה רוצה לומר משהו?
יוסי יונה: כן אני רוצה לומר משהו.
יוסי יונה: תראו, אני חושב שהדברים שאמר סמוטריץ בהתחלה לגבי טינה, אני לא חושב שזה קיים.
יוסי יונה: אני יכול לומר כמישהו שהיה חבר בקשת המזרחית, מעולם, שגם היו מן טענות שלא היו לגיטימיות גם מהצד השני.
יוסי יונה: אני לא מכיר אף חבר או חברה בקשת שמעולם התנגד לכך שחבר או חברת קיבוץ יהיה שיוך לבית שבו הוא גר.
יוסי יונה: מעולם הדבר הזה לא עלה, מעולם לא הובעה שום התנגדות לכך.
יוסי יונה: ראינו את זה כדבר הכי בסיסי, זכות בסיסית של כל אזרח ואזרחית בישראל שיהיה להם בית, זכות לבית.
יוסי יונה: המקומות שבהם גם אני חושב כאן נאמרו דברים שלא לעניין, שכאשר הקשת פעלה בזמנו בבג"צ הקשת, והייתה לי עם חברתי ענת מאור שיחה מאוד טובה בעניין הזה, את זוכרת, אני אגיד ככה.
יוסי יונה: נאמר לי שמה שבעצם סיכל את היכולת להגיע להסדרים בזמנו זה היה איזה שהוא ניסיון, וזיכרו היטב, חברי הכנסת של הקיבוצים, שהייתה יוזמה מאוד ספציפית שאמרה שבעצם לקיבוצים תהיה זכות קניינית על 50% מהקרקעות לאחר הפשרתן.
יוסי יונה: זה היה בעצם הטריגר שהביא לעתירה לבג"צ.
איציק בדר: זה דיון מעניין אבל לפי דעתי הוא מציג אותו לא נכון.
יוסי יונה: אדוני, אני פה שעתיים כמעט שומע ומקשיב קשב רב - - -
איציק בדר: זה דיון ש- - -
שלי יחימוביץ': איציק, אני מרשה לעצמי, הפקעתי לעצמי את הזכות כיו"ר הוועדה לסיים בתחנונים והצהרות, אני יודעת שזה נשמע אוטופי, אבל כן הייתי רוצה לראות איזה שהוא שיח שהוא שיח בונה.
יוסי יונה: אני תמיד אמרתי, ואני ממפלגת העבודה, וניר יודע כל פעם שהגעתי לקיבוצים ואמרו לי "שינית דעתך בעניין הזה" ואמרתי "לא, העניין של בג"צ הקשת היה מוצדק ואנחנו עצרנו דבר שלא היה ראוי בזמנו".
יוסי יונה: עכשיו עתידית, כן, יש לנו בסיס טוב לפעול יחד.
יוסי יונה: לאו דווקא בסוגיות הללו.
יוסי יונה: אין לנו שום בעיה לחברים של הקשת, אבל לנו הייתה בעיה בעניין של השיוך.
יוסי יונה: איפה יש מקומות, והיום אנחנו מתחילים לעשות, ורואים דברים טובים, כאשר אנחנו מדברים על אזורים תעשייתיים משותפים במועצות אזוריות, כאשר אנחנו חושבים על חלוקה מחודשת של ארנונה שיכולה לשרת גם את עיירות הפיתוח וגם את הקיבוצים, אלה המקומות החשובים שניתן לבצע שיתוף פעולה ואכן זה נקטע בגלל סיבות טכניות, ואני שמח גם ששלי העלתה את הנושא הזה מחדש - - -
ניר מאיר: היא תכריח אותך לחזור.
יוסי יונה: לא, אני בחדווה ברצון בששון ובשמחה.
איתן ברושי: יוסי אבל בג"צ אחרון הוגש נגד החלופה ולא - - -
שלי יחימוביץ': איתן החלק שלך נגמר.
שלי יחימוביץ': יוסי תודה.
ניר מאיר: אני מבקש הודעה אחת שבאמת מסכמת את הדיון.
ניר מאיר: תראו, מאחורי כל הדיון וכל המילים הגבוהות שנאמרו פה, עומדת שאלה אחת, שמקומם אותי שבכלל עומדת לדיון, זכות הקיום של קיבוץ.
ניר מאיר: זו השאלה שעומדת כאן לדיון.
ניר מאיר: אז הדיון אומר מי יהיו חבריו בעוד 20 שנה, והם קוראים לשטחים שלא גרים בהם עוד קרקע חקלאית.
ניר מאיר: לא, זה יהיה שטח המחנה של הקיבוץ.
שלי יחימוביץ': אבל ניר, אתה פתחת את הוויכוח מחדש, אני רציתי לגמור בנימה מפייסת.
שלי יחימוביץ': טוב, נואשתי.
שלי יחימוביץ': חברים, אני מודה לכם.
שלי יחימוביץ': יש לנו שני נושאים שקשורים לרשות מינהל מקרקעי ישראל, אחד מהם הוא דיון המשך קצר לדיון שעשינו בשבוע שעבר, לכן אנחנו נפתח איתו.
שלי יחימוביץ': אני מציעה לכולם לא להתפזר כי אנחנו מסיימים איתו די מהר וממשיכים לדיון הבא ולדיון הראשון אנחנו נזדקק לאנשי המבקר, לדיון השני זה לבחירתכם כי הדו"ח לא נוגע בנושא השני.
שלי יחימוביץ': הנושא הראשון שהוא ישיבת המשך לשבוע הקודם, הוא דו"ח מבקר המדינה 64ג 2014 – בחינת יישום הרפורמה ברשות מקרקעי ישראל ודו"ח נוסף בעניין הזה.
שלי יחימוביץ': הדיון בשבוע שעבר נעשה לבקשת ועד העובדים של רשות מינהל מקרקעי ישראל שבראשו עומדת גיל איזנשטיין שנמצאת כאן איתנו.
שלי יחימוביץ': עלו כמה סוגיות שהפתיעו גם את הוועדה וגם את אנשי מבקר המדינה.
שלי יחימוביץ': התברר לנו שאחרי הרפורמה העמוקה מאוד במינהל מקרקעי ישראל שחלקנו היינו שותפים לתהליכי החקיקה שלה בשנת 2009 שהיו תהליכים מאוד מעמיקים, מאוד נרחבים, עם המון חילוקי דעות ושמיעת מומחים והכנסת דנה בהם ממש ימים לילות כימים וההתייחסות אליה, אף שהיא לא הסתיימה לשביעות רצון כולם הייתה מאוד מעמיקה והתברר לנו בעקבות הפניה של העובדים של הרשות שמתבצעים בעצם ימים אלה שינויים מבניים שהם מרחיקי לכת למדי והדרך, עוד לפני שנכנס לאופיים ולטיבם כי בדיון הוועדה לא הבנו כל כך את אופיים ואת טיבם אם כי שמענו ראשי חטיבות, הדרך שבה נעשים השינויים האלה הייתה מוזרה בלשון המעטה.
שלי יחימוביץ': הייתה החלטת ממשלה שהסמיכה את מנהל רשות מינהל מקרקעי ישראל, הסמיכה אותו לבצע התאמות ברפורמה על סמך דו"ח מקנזי שאני הבעתי תרעומת על כך שהממשלה מחליטה לאמץ דו"ח מקנזי בלי לדון בכלל במהות וכך אולי בכלל חברת מקנזי תנהל לנו את המדינה ותחליט החלטות.
שלי יחימוביץ': דבר נוסף, הביטוי של השינויים המבניים הגיע אלינו בסופו של דבר בצורת מנכ"ל, עדיאל.
שלי יחימוביץ': חוזר מנכ"ל שפשוט נחת על השולחן ובו שינויים שהם די רפורמה קטנה בפני עצמם, לכן האופן הזה שבו הממשלה מחליטה החלטה עמומה, מסמיכה לבצע התאמות ואז אנחנו מקבלים בצורת חוזר מנכ"ל רפורמה שלמה היא מעקף מאוד מאוד לא ראוי, לפי השקפתי, של הכנסת שכבר דנה בעבר ברצינות בנושא הזה.
שלי יחימוביץ': העובדים העלו כאן טענות שלא נועצו בהם, לא דיברו איתם, לא רק עובדים גם ראשי החטיבות עצמם, אנשים שהם אנשי מקצוע הטובים ביותר ולכן הזמנו אותם לסשן נוסף, אחרי שנתתם לנו לעיין בדו"ח מקנזי.
שלי יחימוביץ': קודם כל שאלה אינפורמטיבית, אתם נפגשתם מאז?
שלי יחימוביץ': עובדים והנהלה?
שלי יחימוביץ': היו מפגשים?
שלי יחימוביץ': כי דיברנו על כך שתהיה הידברות.
עדיאל שומרון: המפגש האחרון היה ביום חמישי האחרון והיה מפגש אחד ערב קודם הדיון בוועדה.
שלי יחימוביץ': ומאז לא נפגשתם?
שלי יחימוביץ': כלומר, אני לא רוצה לחשוב שהדיון בוועדה קטע את ההידברות.
עדיאל שומרון: לא, הייתה הידברות.
עדיאל שומרון: הדיונים שלנו הם אחרי שעות העבודה כדי לא לפגוע - - - אני צוחק.
עדיאל שומרון: היו מפגשים רבים לפני ורבים אחרי.
עדיאל שומרון: מבחינתי, אם תרצי שאתייחס, אני אתייחס למכלול הסוגיות שאת העלית.
שלי יחימוביץ': אז גיל תאמרי את את הדברים.
גיל אייזנשטיין-קנה: מה שקורה בפועל זה שהשינוי המבני הולך על הראש שלנו.
שלי יחימוביץ': על הראש של העובדים את מתכוונת.
גיל אייזנשטיין-קנה: על הראש של העובדים.
גיל אייזנשטיין-קנה: אנחנו באנו וביקשנו "תעצרו את הדברים בצד, בואו קודם כל תציגו לנו את דו"ח מקנזי שנראה במה מדובר".
שלי יחימוביץ': אז העבירו לכם לבקשתנו את דו"ח מקנזי.
גיל אייזנשטיין-קנה: העבירו לנו את דו"ח מקנזי ומה שראינו בעצם שמביאים פה דו"ח לא אפוי שיש בו התחלה של אפיון ובעצם כל השלבים האחרים שקבעו בדו"ח, כמו לעשות למשל פיילוט או לבדוק את הדברים האלה כי הדו"ח קובע שהצעדים האלה הם צעדים מרחיקי לכת.
גיל אייזנשטיין-קנה: הם צעדים שמחזירים אותנו להיות מינהל מקרקעי ישראל.
גיל אייזנשטיין-קנה: אדוני מנהל הרשות, אתה לא היית שם.
גיל אייזנשטיין-קנה: אנחנו היינו שם.
גיל אייזנשטיין-קנה: אנחנו היינו בימים שבהם כל מועמד לראשות ממשלה רצה לסגור את מינהל מקרקעי ישראל.
גיל אייזנשטיין-קנה: אנחנו הלכנו לרפורמה כואבת, לרפורמה שהוציאה 200 עובדים הביתה, שאנשים תוך כדי עבודה שינו את התפקיד שלהם ואנחנו לא רוצים להיות שם יותר.
גיל אייזנשטיין-קנה: לכן זה חשוב לנו, אנחנו נלחמים על הבית.
גיל אייזנשטיין-קנה: מנהל הרשות מסיים את תפקידו על פי חוק ב-2021.
גיל אייזנשטיין-קנה: אנחנו לא רוצים שב-2022 יגיע מישהו חדש ויאכל את הדברים שנעשו פה ויעמיד אותנו עוד פעם אחורה.
גיל אייזנשטיין-קנה: אנחנו לא רוצים להיות שם.
גיל אייזנשטיין-קנה: מישהו נתן פה סמכויות נציב שירות המדינה, שדו"ח מבקר המדינה אמר שהן בלתי מוגבלות ושאין להן מנגנוני איזונים ובלמים.
גיל אייזנשטיין-קנה: אנחנו חווים את זה ביום יום בכל מיני דברים והסיפור הזה של השינוי המבני זה הקש ששבר את גב הגמל.
גיל אייזנשטיין-קנה: לא יכול להיות שנעשה פה מהלך שמחזיר את רמ"י אחורה חמש שנים ואפשר לעשות את זה מתחת לרדאר.
גיל אייזנשטיין-קנה: יש פה בעיה חמורה.
גיל אייזנשטיין-קנה: יש פה דו"ח שעשה בדיקה חמישה שבועות, עשה תצפית על מרחב שמונה 17 עובדים כשרשות מקרקעי ישראל מונה 800 עובדים - - -
שלי יחימוביץ': את מדברת עכשיו על דו"ח מקנזי, על האופן שבו הוא נעשה.
גיל אייזנשטיין-קנה: כן.
גיל אייזנשטיין-קנה: 800 עובדים כתף אל כתף, ובדקו, הגיעו למסקנות על בסיס 17 עובדים בתצפית שלא כתוב גם כמה היא נעשתה.
גיל אייזנשטיין-קנה: אנחנו עשינו פה שינוי, היו פה ועדות, היו פה אנשים בכירים ומנהלי מינהל קודמים, היו פה אנשים מקצועיים שישבו וחשבו על זה.
גיל אייזנשטיין-קנה: אי אפשר לעשות את זה בצורה כזאת.
גיל אייזנשטיין-קנה: היו ועדות גדיש, ועדות משנה לוועדת הכלכלה היו פה דיונים ארוכים, ופה בחטף בהחלטה שנקראת התאמות ארגוניות, נעשה פה מהלך כזה.
גיל אייזנשטיין-קנה: אנחנו פה נלחמים על רשות מקרקעי ישראל שלא תגיע למקום שהיא הייתה בו לפני חמש שנים.
שלי יחימוביץ': אני שוב רוצה לשאול, לא הייתה הידברות ביניכם בשבוע שחלף?
גיל אייזנשטיין-קנה: לא, אנחנו ביקשנו ממנהל רשות מקרקעי ישראל שיקפיא את המהלכים, יציג לנו את התכנית ואנחנו נראה את ההשפעות ונראה לאן זה הולך ונבין את דו"ח מקנזי.
שלי יחימוביץ': וזה לא נעשה.
גיל אייזנשטיין-קנה: להיפך, מאז הצעדים החריפו.
גיל אייזנשטיין-קנה: היום בבוקר יצא חוזר שמודיע לאנשים שמרגע זה הם כפופים, הם עכשיו ידווחו זה לזה וזה לזה.
גיל אייזנשטיין-קנה: אין שום שיח ואין שום הידברות.
גיל אייזנשטיין-קנה: כעונש גם בוטל יום העובד לעובדים.
שלי יחימוביץ': כעונש על מה?
גיל אייזנשטיין-קנה: על זה שהם עושים צעדים ארגוניים נגד ה - - -
עדיאל שומרון: אני מוחה על האמירה.
שלי יחימוביץ': תיכף תגיב.
גיל אייזנשטיין-קנה: משתמשים בכוח הארגוני, בצעד היחיד בעצם שנותר להם כדי להתמודד מול הדורסנות הזאת.
גיל אייזנשטיין-קנה: הדו"ח הזה מציין סיכונים.
גיל אייזנשטיין-קנה: הוא מציין סיכון שהסטת הכוח הארגוני מהשירות והשמירה לעסקי, יחזיר את המינהל אחורה בדיוק בבעיות שהיו לו.
גיל אייזנשטיין-קנה: הדו"ח אומר שבמידה ויהיו חיכוכים, המטה יטפל בזה.
גיל אייזנשטיין-קנה: אבל זה בדיוק מינהל מקרקעי ישראל עושה חמש שנים.
גיל אייזנשטיין-קנה: היה מנהל מחוז שהיה לו גם שמירה וגם שירות וכל פעם כשהייתה בעיה, המטה טיפל.
גיל אייזנשטיין-קנה: בדיוק שם היינו.
גיל אייזנשטיין-קנה: משם יצאנו ואנחנו לא רוצים לחזור לשם.
שלי יחימוביץ': תיכף עדיאל תוכל לענות.
שלי יחימוביץ': ליאורה, עשיתם איזה לימוד של חוזר המנכ"ל מאז הישיבה האחרונה שלנו?
ליאורה שמעוני: אנחנו רק עקבנו אחרי.
שלי יחימוביץ': אתם מתכוונים לבדוק אותו?
שלי יחימוביץ': את המשמעויות שלו?
ליאורה שמעוני: כרגע זה נמצא אצלנו על השולחן ביחד עם - - -
שלי יחימוביץ': גם אתם הופתעתם לראות את הדו"ח?
ליאורה שמעוני: האמת שאנחנו לא ידענו, על המהלך המשמעותי הזה לא ידענו, מה שידענו זה רק היה מהתקשורת כפי שאחרים ראו.
גיל אייזנשטיין-קנה: זה גם לא התייחס לדו"ח מבקר המדינה.
שלי יחימוביץ': לא, התקשורת באה אחרי הדיון בוועדה.
ליאורה שמעוני: היו כמה דברים נדמה לי שאנחנו ידענו עליהם לפני כן.
ליאורה שמעוני: לא הבנו, אני חייבת להודות בזה, לא הבנו שבאמת נעשה כאן שינוי שהוא שינוי ארגוני הייתי אומרת די שונה, לפחות ממטרת הרפורמה כפי שהייתה מגמת הרפורמה.
ליאורה שמעוני: אנחנו נשמע כאן מה יש למנהל הרשות לומר ולפי זה אנחנו נחליט.
שלי יחימוביץ': עדיאל שומרון מנהל רשות מקרקעי ישראל בבקשה.
עדיאל שומרון: תודה רבה.
עדיאל שומרון: אני שמח שהזדמן לי להיות בדיון הזה, בדיון הקודם לא הייתי, היה זימון שמי לאנשים ואני דווקא לא הייתי ברשימה.
שלי יחימוביץ': הזמנו אותך באופן אישי ואמרו לנו שאתה לא יכול כי אתה בחו"ל.
עדיאל שומרון: נכון.
עדיאל שומרון: אז זה נדחה לדיון הקודם.
עדיאל שומרון: לא הייתי בחו"ל, לא הייתי יכול בגלל סוגיות אחרות.
שלי יחימוביץ': כן אבל זה לא שלא הזמנו אותך חס וחלילה.
עדיאל שומרון: אני יודע שאם הייתי מגיע הייתם מקבלים אותי.
שלי יחימוביץ': לא, אנחנו הזמנו אותך, אמרת שאתה לא יכול להגיע ולכן הזמנו את הסגן שלך.
עדיאל שומרון: לא הזמנתם לדיון המהיר של הקיבוצים.
עדיאל שומרון: לא משנה זה לא הסוגיה.
שלי יחימוביץ': לא, אני רוצה לדייק פה.
שלי יחימוביץ': הזמנו אותך גם לד יון הקודם שלא הגעת, הגיעו בכירים אחרים והזמנו אותך גם היום לשני הדיונים באופן מפורש וחד משמעי.
עדיאל שומרון: ולכן אני כאן.
עדיאל שומרון: אז אני שמח שיש לי את ההזדמנות להיות כאן.
עדיאל שומרון: אני מבקש לומר כמה דברים.
עדיאל שומרון: אני לא חושב שאת סכסוך העבודה ברשות מקרקעי ישראל צריך לנהל פה אבל אני מוכן לעשות את זה גם.
שלי יחימוביץ': אנחנו לא רוצים לנהל אותו פה, אנחנו רוצים שתנהלו אותו ביניכם לבין עצמכם.
עדיאל שומרון: בהחלט, ואנחנו משתדלים לעשות את זה, אבל כרגע אנחנו נמצאים באיזה שהוא מהלך שהוא טיפה בעייתי.
עדיאל שומרון: אני חולק על מרבית הדברים שנאמרו כאן ואני רוצה לשים את הדברים בקונטקסט כמו שאני רואה אותו.
עדיאל שומרון: אני מנהל רשות מקרקעי ישראל למעלה משלוש שנים ולפני כן הייתי מנהל החטיבה העסקית, ולפני כן הייתי מנהל מחוז מרכז במינהל מקרקעי ישראל ואחר כך מרחב עסקי מרכז ברשות מקרקעי ישראל, יו"ר ועד העובדים כיהנה ועדיין מכהנת כסגנית המרחב העסקי ועבדנו ביחד, וההחלטות שאנחנו מקבלים ביחס להתאמות ארגוניות נובעות מתוך ידע מעמיק של מבנה הרשות, אני חושב שכמנהל הרשות יש לי הבנה בנושא הזה לא פחות מוועד העובדים.
עדיאל שומרון: אני חולק על כך שמדובר בשינוי ארגוני מהותי, אבל אני מוכן לשים את השאלה הזאת - - -
גיל אייזנשטיין-קנה: אז למה הלכת לממשלה?
עדיאל שומרון: לא הפרעתי לך כשדיברת, אני מבקש שתתני לי לשוחח.
עדיאל שומרון: אני מוכן לשים את השאלה הזאת בצד ולדון בה בשמחה.
עדיאל שומרון: אני אומר, גם אם בסופו של דבר מדובר בשינוי ארגוני אני חושב שמחובתנו כמנהלים ומהאחריות שלנו ביחס לניהול הקרקע וגבירתי, דיברת על המשאב היקר של הקרקע שאנחנו מנהלים - - -
שלי יחימוביץ': אני רואה שקראת את הפרוטוקול.
עדיאל שומרון: לא, ראיתי את הדיון.
עדיאל שומרון: זה היה יותר קל.
שלי יחימוביץ': אה, צפית בדיון.
עדיאל שומרון: לא צפיתי, ראיתי אותו אחר כך.
עדיאל שומרון: מחובתנו כמנהלים ומתוך האחריות והסמכות שיש לנו אנחנו צריכים להשתמש בסמכות.
עדיאל שומרון: לכן ההחלטות של ההתאמות הארגוניות או השינוי הארגוני הן חלק מהסמכויות שיש לנו מכוח האחריות שלנו.
שלי יחימוביץ': לא, הממשלה קיבלה החלטה להעניק לך את האפשרות לבצע התאמות על פי דו"ח מקנזי.
שלי יחימוביץ': כבר זה חורג, אני מודה, שהממשלה מאמץ ומחבקת דו"ח של חברה עסקית חיצונית כאילו הם קובעים - - -
עדיאל שומרון: בפעם האחרונה שאני בחרתי, אני לא חבר בממשלה - - -
שלי יחימוביץ': לא, אבל הם העניקו לך את האפשרות לבצע התאמות, ומה שאנחנו ראינו בחוזר מנכ"ל זה מיני רפורמה.
עדיאל שומרון: גבירתי, בדיוק לזה רציתי להתייחס כי אמרתי בוא נשים בצד כרגע את השאלה בשלב זה אם זה מיני רפורמה או שזה התאמות ארגוניות או שינוי.
עדיאל שומרון: דובר על כך שזה איזה שהוא משהו שנעשה במחשכים ונעשה ללא תיאום.
עדיאל שומרון: הסוגיה הזאת, אני כמנהל הרשות מציג אותה בפני פורומים רבים ועובדים ונציגות העובדים במשך חודשים ארוכים.
עדיאל שומרון: אני לא מסתתר מאחורי דו"ח מקנזי, דו"ח מקנזי הוא כלי, ואני מוכן אפילו לקבל את ההערות שלא מקנזי צריך לנהל את המדינה.
עדיאל שומרון: אנחנו שלוש שנים, הרפורמה שגבירתי דיברה עליה שהייתה פה בדיונים בכנסת, היו לה שני רגליים.
עדיאל שומרון: הייתה רגל מהותית שהתייחסה להעברת הבעלות במקרקעי הלאום.
עדיאל שומרון: במסגרת הרפורמה הזאת שונו שלושה חוקים של הכנסת:
עדיאל שומרון: חוק יסוד מקרקעי ישראל, חוק מקרקעי ישראל, חוק הרשות - - -
שלי יחימוביץ': אני לא צריכה סקירה, תאמין לי שאני בקיאה ברפורמה.
עדיאל שומרון: אני יודע, אבל יש - - - חלק מהסוגיות המהותיות אני יכול להסכים להרבה דברים שנאמרו פה בדיונים, לא הייתי אז בתפקיד, ואלה הדיונים שהגיעו פה לדיונים הארוכים בכנסת.
עדיאל שומרון: לרפורמה הייתה גם רגל נוספת שהיא השינוי הארגוני.
עדיאל שומרון: השינוי הארגוני הזה היה שינוי מהותי ורחב היקף.
עדיאל שומרון: במסגרתו כמו שאמרה יושבת ראש הוועד פוטרו כ-200 עובדים, הוצאו עבודות למיקור חוץ, עבודות ליבה של הרשות הוצאו למיקור חוץ ונעשו הרבה דברים אחרים.
עדיאל שומרון: אנחנו היום שלוש שנים מהמועד של הקמת הרשות, מתוך האחריות שלנו כמנהלים ביקשנו לבחון את מימוש מטרות הרפורמה.
עדיאל שומרון: עשינו עבודת מטה נרחבת ברשות, במסגרתה גם ביקשנו ממקנזי שיסייעו לנו לבצע את עבודת המטה.
עדיאל שומרון: דו"ח מקנזי מתייחס להרבה תהליכים, למשל הוא מתייחס לסוגיית העברת הבעלות המהותית והעיר שם כמה הערות, לפני כמה שבועות במועצת מקרקעי ישראל עשינו תיקון בהחלטת המועצה בגלל הלקחים האלה.